Alfred Mitaš

Alfred Mitaš ( Alfred Mittasch; * 24. meje 1890 w Budyšinje, † 5. februara 1956 runje tam) bě serbski wučer a słownikar.

Narodźi so jako syn małeho překupca w Budyšinje a wopytowaše po gymnaziju wot 1906 do 1912 Krajnostawski wučerski seminar. Wot 1912 do 1916 bě z pomocnym wučerjom w Pausnitzu a wot 1916 do 1918 wojak w Prěnjej swětowej wójnje. Wot 1918 skutkowaše jako wučer w ródnym Budyšinje.

Po kóncu Druheje swětoweje wójny dźěłaše Mitaš wot 1947 do 1951 jako přistajeny Domowiny a natwari tam wotrjad „Němsce rěčacy Serbja“. Zdobom bě wot 1948 do 1951 z redaktorom němskeje přiłohi Noweje doby. Wot 1951 hač do swojeje smjerće w lěće 1956 bě ze sobudźěłaćerjom Instituta za serbski ludospyt. Jeho row na Budyskim Hrodźišku njeje wobchowany.

Mitaš napisa a wobdźěła kapsne słowniki serbšćiny. Jeho Němsko-hornjoserbsko-delnjoserbski rozmołwnik zawostaji w rukopisu.

 Wozjewjenja 
 10 000 Worte Deutsch-Sorbisch. Bautzen 1950, 1953
 10 000 słowow serbsko-němski. Budyšin 1952

 Žórło 

Kategorija:Muž
Kategorija:Rodź. 1890
Kategorija:Zemr. 1956
Kategorija:Serb
Kategorija:Wučer
Kategorija:Słownikar
Kategorija:Domowina
Kategorija:Awtor
Kategorija:Wosoba (Budyšin)
Kategorija:Institut za serbski ludospyt
Kategorija:Wosoba w Prěnjej swětowej wójnje